ΓΡΑΠΤΗ ΕΡΩΤΗΣΗ E-1526/00

υποβολή: Ilda Figueiredo (GUE/NGL) προς την Επιτροπή

(12 Μαΐου 2000)

Θέμα: Επιτάχυνση της ελευθέρωσης του κλωστοϋφαντουργικού τομέα σε παγκόσμιο επίπεδο

Δεδομένου ότι έγινε γνωστό ότι διεξάγονται διμερείς και πολυμερείς διαπραγματεύσεις με στόχο την επιτάχυνση της ελευθέρωσης του εμπορίου κλωστοϋφαντουργικών προϊόντων σε παγκόσμιο επίπεδο, πιθανώς πριν να λήξει, το 2005, η ισχύς των ποσοστώσεων που προβλέπονται βάσει των συμφωνιών του Μαρακές, που συνήφθησαν τον Απρίλιο του 1994,

Ζητούνται από την Επιτροπή οι ακόλουθες πληροφορίες:

1. Σε ποιο σημείο βρίσκονται σήμερα οι διαπραγματεύσεις;

2. Με ποιο τρόπο προστατεύονται τα συμφέροντα χωρών όπως η Πορτογαλία, όπου η κλωστοϋφαντουργική βιομηχανία διαδραματίζει σημαντικό ρόλο στην απασχόληση και την περιφερειακή ανάπτυξη;

3. Ποιες μελέτεςπάρχουν σχετικά με τις συνέπειες της ελευθέρωσης του εμπορίου κλωστοϋφαντουργικών προϊόντων για την Ευρωπαϊκή Ένωση και την Πορτογαλία, ιδίως όσον αφορά την απασχόληση, την προστασία των μικρομεσαίων επιχειρήσεων, την περιφερειακή ανάπτυξη κλπ.;

Απάντηση του κ. Lamy εξ ονόματος της Επιτροπής

(15 Ιουνίου 2000)

1. Σε συζήτηση μεταξύ του αρμόδιου για το εμπόριο Επιτρόπου και αντιπροσώπων της Euratex, στις 14 Απριλίου 2000 στις Βρυξέλλες, σχετικά με την κοινοτική πολιτική στον τομέα των κλωστοϋφαντουργικών προϊόντων και ειδών ένδυσης, η Επιτροπή συμφώνησε να διερευνήσει τις δυνατότητες για την επίτευξη καλύτερης πρόσβασης στην αγορά μέσω διμερών διαπραγματεύσεων, ενόψει της λήξης της ισχύος των ποσοτικών περιορισμών βάσει των συμφωνιών του Μαρακές στο πλαίσιο του Παγκόσμιου Οργανισμού Εμπορίου (ΠΟΕ). Οι διαπραγματεύσεις αυτές θα επιδιώξουν καλύτερη και πιο συγκεκριμένη πρόσβαση στην αγορά για τις εξαγωγές, σε αντάλλαγμα με ενδεχόμενες αυξήσεις των ποσοστώσεων ή την κατάργησή τους για ορισμένες προμηθεύτριες χώρες και θα πρέπει να είναι αμοιβαία επωφελείς τόσο για τις προμηθεύτριες χώρες, όσο και για την Κοινότητα. Στο πλαίσιο αυτό, η Επιτροπή θαποβάλει πρόταση για εντολή για την έναρξη διαπραγματεύσεων που θα της επιτρέψει να αρχίσει συζητήσεις με ορισμένες τρίτες χώρες.

2. Οι διαπραγματεύσεις αυτές θα έχουν σαν στόχο τη βελτίωση των δυνατοτήτων εξαγωγής προς τις τρίτες χώρες, από τις οποίες θα πρέπει να επωφεληθεί η ευρωπαϊκή βιομηχανία συμπεριλαμβανομένης της βιομηχανίας της Πορτογαλίας. Η καλύτερη πρόσβαση στην αγορά για τις εξαγωγές της Κοινότητας έχει στόχο να καλύψει οποιαδήποτε αντίθετη επίπτωση αυξημένων δυνατοτήτων εισαγωγής προς την αγορά της Κοινότητας για περιορισμένο αριθμό χωρών. Όλες οι ποσοστώσεις θα καταργηθούν από το έτος 2005 και οποιαδήποτε βελτίωση μπορέσει να αποκτηθεί από τρίτες χώρες σαν αποτέλεσμα των διαπραγματεύσεων αυτών, θα είναι μόνιμη ακόμα και μετά τη λήξη ισχύος των ποσοστώσεων.

3. Το 1995, μία εξέταση που έγινε από την Επιτροπή σχετικά με τον αντίκτυπο της ελευθέρωσης του εμπορίου μετά τις συμφωνίες του Μαρακές, κατέληξε στο συμπέρασμα ότι οι επιπτώσεις της ελευθέρωσης στο στάδιο αυτό ήταν αρκετά περιορισμένες. Για λεπτομερέστερη ανάλυση του αντίκτυπου της ελευθέρωσης του εμπορίου, το Αξιότιμο Μέλος του Κοινοβουλίου θα μπορούσε να ανατρέξει στην ανακοίνωση της Επιτροπής σχετικά με τον αντίκτυπο των διεθνών εξελίξεων στον κοινοτικό τομέα κλωστοϋφαντουργικών προϊόντων και ειδών ένδυσης(1).

(1) COM(95)447 τελικό.